Spisak finala Kupa evropskih šampiona i UEFA Lige prvaka

**UEFA Liga prvaka** sezonsko je nogometno takmičenje koje organizira UEFA. Osnovano je 1955. i prethodno je bilo poznato kao **Kup evropskih šampiona**. Od 1992. naziv je promijenjen u **UEFA Liga prvaka**. U takmičenju Lige prvaka učestvuju svi nogometni savezi pod pokroviteljstvom UEFA-e osim Nogometnog saveza Lihtenštajna, koji ne organizira domaće nogometno takmičenje. Prethodno su samo prvaci država učestvovali u takmičenju Lige prvaka, međutim, u posljednje vrijeme ekipe i s drugih pozicija najjačih evropskih liga učestvuju u ovom takmičenju. Od 2005. i osvajaču Lige prvaka omogućeno je učešće u sljedećoj sezoni bez obzira na kojem mjestu u nacionalnom prvenstvu završio. Prema pravilima do 2009, klubu koji Ligu prvaka osvoji tri puta zaredom ili pet puta uopće bilo je dozvoljeno zadržati trofej Lige prvaka. Pet klubova steklo je tu privilegiju: Real Madrid, Ajax, Milan, Liverpool i Bayern München. Međutim, od 2009. originalni trofej zadržava UEFA, dok klub dobija repliku. Dvadeset četiri kluba osvojila su Ligu prvaka. Real Madrid drži rekord s 15 titula, a rekorder je i po broju uzastopnih, osvojivši ih pet od 1956. do 1960. Juventus je najviše puta poražen u finalu (sedam), dok su jedini klubovi koji nikad nisu osvojili Ligu prvaka, ali su više puta igrali u finalu Atlético Madrid (tri puta) te Stade de Reims i Valencia (po dva puta). Klubovi iz Španije osvojili su najviše šampionskih trofeja; dva kluba osvojila su 20 trofeja. Klubovi iz Engleske osvojili su je 15 puta (šest klubova), a klubovi iz Italije 12 puta (tri kluba). Engleskim timovima bilo je zabranjeno takmičenje u Ligi prvaka, tadašnjem Kupu evropskih šampiona, nakon tragedije na Heyselu 1985.

## Pobjednici 
----
**Napomene:**

A.&nbsp; Prva finalna utakmica koja je igrana dva dana ranije je završena neriješenim rezultatom 1–1 nakon produžetaka.

B.&nbsp; Utakmica je završena rezultatom 1–1 nakon regularnog dijela utakmice i produžetaka. Liverpool je bio uspješniji boljim izvođenjem penala 4–2.

C.&nbsp; Utakmica je završena rezultatom 0–0 nakon regularnog dijela utakmice i produžetaka. Steaua je bila uspješnija boljim izvođenjem penala 2–0.

D.&nbsp; Utakmica je završena rezultatom 0–0 nakon regularnog dijela utakmice i produžetaka. PSV je bio uspješniji boljim izvođenjem penala 6–5.

E.&nbsp; Utakmica je završena rezultatom 0–0 nakon regularnog dijela utakmice i produžetaka. Crvena zvezda bila je uspješnija boljim izvođenjem penala 5–3.

F.&nbsp; Utakmica je završena rezultatom 1–1 nakon regularnog dijela utakmice i produžetaka. Juventus je bio uspješniji boljim izvođenjem penala 4–2.

G.&nbsp; Utakmica je završena rezultatom 1–1 nakon regularnog dijela utakmice i produžetaka. Bayern je bio uspješniji boljim izvođenjem penala 5–4.

H.&nbsp; Utakmica je završena rezultatom 0–0 nakon regularnog dijela utakmice i produžetaka. Milan je bio uspješniji boljim izvođenjem penala 3–2.

I.&nbsp; Utakmica je završena rezultatom 3–3 nakon regularnog dijela utakmice i produžetaka. Liverpool je bio uspješniji boljim izvođenjem penala 3–2.

J.&nbsp; Utakmica je završena rezultatom 1–1 nakon regularnog dijela utakmice i produžetaka. Manchester United bio je uspješniji boljim izvođenjem penala 6–5.

K.&nbsp; Utakmica je završena rezultatom 1–1 nakon regularnog dijela utakmice i produžetaka. Chelsea je bio uspješniji boljim izvođenjem penala 4–3.

L.&nbsp; Utakmica je završena rezultatom 1–1 nakon regularnog dijela utakmice i produžetaka. Real Madrid bio je uspješniji boljim izvođenjem penala 5–3.

## Također pogledajte 
* Spisak finala Kupa UEFA i UEFA Evropske lige
* Spisak finala UEFA Kupa pobjednika kupova

## Reference 
## Vanjski linkovi 
* Zvanični sajt
* "European Champion Clubs' Cup – History", UEFA.com
* European Champions' Cup, *rsssf.com*

Kategorija:UEFA Liga prvaka